
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 203
                                                          din 28 noiembrie 2019
privind stabilirea impozitelor şi taxelor locale pentru anul  2020

Consiliul Local al Municipiului Sighişoara, întrunit în ședință ordinară, 

Luând act de proiectul de hotărâre, înregistrat cu nr. 6.939/12.03.2019 şi de referatul de aprobare, înregistrat cu nr. 6.941/12.03.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
            Ţinând cont de prevederile art. 5 alin. (1) lit. a), alin. (2), art. 16 alin. (2), art. 20 alin. (1) lit. b), art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare;

Văzând prevederile art. 7 din Legea nr. 52/2003 privind transparenţa decizională în administraţia publică, republicată;
Ţinând cont de titlul IX din Legea nr. 227/2015 privind Codul fiscal, cu modificările și completările ulterioare; 

Având în vedere prevederile art. 2 alin. (1), art. 17 alin. (1), art. 21, art. 37 şi art. 38 alin. (1) din Legea nr. 207/2015 privind Codul de procedură fiscală, cu modificările și completările ulterioare;

Ţinând cont de prevederile Ordonanței de Urgență a Guvernului nr. 80/2013 privind taxele judiciare de timbru, cu modificările și completările ulterioare;

 Luând în considerare prevederile art. 9 pct. 3 al Cartei europene a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;

            Având în vedere Raportul de specialitate cu nr. 6.940/12.03.2019 comun al Direcţiilor/Serviciilor din cadrul aparatului de specialitate al Primarului, prin care se justifică necesitatea stabilirii impozitelor şi taxelor locale pentru anul 2020, în conformitate cu prevederile legale;
Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local și viceprimar Toth Tivadar, amendament însuşit şi votat de către toți membrii Consiliului Local Sighişoara;
Având în vedere avizele favorabile ale comisiilor de buget, urbanism, socială și juridică;
În baza prevederilor art. 87 alin. (3), art. 129 alin. (2) lit. “b”, alin. (4) lit. ”c”, alin. (14), art. 139 alin. (1) și alin. (3) lit. “c“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

          Art. 1. Se aprobă nivelurile impozitelor şi taxelor locale pentru clădiri, mijloace de transport, terenuri, reclamă şi publicitate, spectacole și limitele minime şi maxime ale amenzilor pentru anul 2020, precum și scutiri de la plata impozitului/taxei pe clădiri, impozitului/taxei pe teren și taxelor speciale, conform anexelor  nr. 1, 1.1, 1.2, 1.3 și 1.4, care fac parte integrantă din prezenta hotărâre.
Art. 2. Se aprobă nivelurile taxelor pentru serviciile de utilitate publică pentru anul 2020, conform anexelor nr. 2, 2.1, 2.2, 2.3, 2.4 și 2.5, care fac parte integrantă din prezenta hotărâre.
Art. 3. Se aprobă nivelurile taxelor pentru folosirea sălilor din cadrul sediului Primăriei Municipiului Sighișoara pentru anul 2020, conform anexei nr. 3, care face parte integrantă din prezenta hotărâre.
Art. 4. Se aprobă nivelurile taxelor pentru vizitarea Muzeului de Istorie al Municipiului Sighişoara pentru anul 2020, conform anexei nr. 4, care face parte integrantă din prezenta hotărâre.
Art. 5. Se aprobă nivelurile taxelor pentru folosirea sălilor de spectacole ale Municipiului Sighişoara pentru anul 2020, conform anexelor nr. 5 și 5.1, care fac parte integrantă din prezenta hotărâre.
Art. 6. Se aprobă nivelurile taxelor pentru eliberarea certificatelor, avizelor şi ale autorizaţiilor pentru anul 2020, conform anexei nr. 6, care face parte integrantă din prezenta hotărâre.
Art. 7. Se aprobă nivelurile taxelor speciale în domeniul stării civile pentru anul 2020, conform anexei nr. 7, care face parte integrantă din prezenta hotărâre.
Art. 8. Se aprobă nivelul taxelor și chiriilor pentru bunurile aparţinând domeniului public şi privat al Municipiului Sighişoara pentru anul 2020, conform anexei nr. 8, care face parte integrantă din prezenta hotărâre.
Art. 9. Se aprobă nivelul taxei speciale pentru promovarea turistică a Municipiului Sighișoara pentru anul 2020. Taxa specială se stabilește prin aplicarea cotei de 1% la tariful de cazare și mic dejun, pentru fiecare zi de sejur a turistului. Taxa specială este nepurtătoare de T.V.A. și se reține la sursă de către structurile de cazare turistică, care o evidențiază distinct și o înregistrează în contabilitate separat de tariful de cazare și mic dejun. Anexa nr. 9 cuprinde Regulamentul privind taxa specială pentru promovarea turistică a Municipiului Sighișoara, iar Anexa nr. 9.1, formularul Declarație Decont. Anexele nr. 9 și 9.1 fac parte integrantă din prezenta hotărâre.
Art. 10. Se aprobă majorarea impozitului pe clădiri și a impozitului pe teren cu 500% pentru clădirile și terenurile neîngrijite, situate în intravilan. Anexa nr. 10, care face parte integrantă din prezenta hotărâre, cuprinde Regulamentul privind stabilirea condițiilor de majorare a impozitului pe clădirile și terenurile neîngrijite de pe raza Municipiului Sighișoara.
Art. 11. Se aprobă nivelurile taxelor de eliberare a documentelor din Arhiva Municipiului Sighișoara pentru anul 2020, conform anexei nr. 11, care face parte integrantă din prezenta hotărâre.     
Art. 12. Neplata la termenele scadente a impozitelor şi taxelor locale reglementate prin prezenta hotărâre atrage după sine calcularea de majorări de întârziere, iar pentru nerespectarea obligaţiilor impuse se instituie sancţiuni în cuantumurile prevăzute în actele normative în vigoare.
          Art. 13. Prezenta hotărâre se completează cu prevederile Legii nr. 227/2015 privind Codul fiscal, cu modificările și completările ulterioare, ale Legii nr. 207/2015 privind Codul de procedură fiscală, cu modificările și completările ulterioare, precum şi cu actele normative subsecvente în vigoare.
Art. 14. Cu aducerea la îndeplinire a prevederilor prezentei hotărâri se încredinţează Primarul Municipiului Sighișoara, Direcţiile/Serviciile din cadrul aparatului de specialitate al Primarului, Serviciile publice subordonate Consiliului Local. 
Art. 15. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

        Buzogany Erzsebet                                        Contrasemnează pentru legalitate

                                                                                                SECRETARUL GENERAL al municipiului,


                        Bizo Anca

(Prezenta s-a adoptat cu 11 voturi ”pentru”, 4 voturi ”împotrivă” și 4 ”abțineri”)

   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Biroul Buget, Contabilitate, Salarizare – Direcţia Economică;  

  1 ex. Biroul Impozite şi Taxe;
  1 ex. Biroul Executare Creanțe;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Logistic, Aprovizionare Tehnico - Materială şi Administrativ;

  1 ex. Muzeul de Istorie;

  2 ex. Direcţia Relaţii Publice şi Comunicare;

  1 ex. Direcţia Generală Arhitect Şef; 

  3 ex. Direcţia Administrarea Patrimoniului;
  2 ex. Serviciul Administrație Publică Locală  – Compartimentul Arhivă;
  1 ex. Serviciul Public Comunitar Local de Evidenţa Persoanelor.
21 ex. 

B.A.

